Βέντραν Σμαΐλοβιτς

Ο **Βέντραν Σμαΐλοβιτς** (Σαράγεβο, 11 Νοεμβρίου 1956), γνωστός ως ο **Τσελίστας του Σαράγεβο**, είναι Βόσνιος μουσικός. Κατά τη διάρκεια της πολιορκίας του Σαράγεβο, έπαιξε με το τσέλο του κλασική μουσική σε ερείπια κτηρίων και σε κηδείες θυμάτων της πολιορκίας, συχνά υπό την απειλή ελεύθερων σκοπευτών. 

Το θάρρος του ενέπνευσε μουσικούς, αλλά και το ομώνυμο μυθιστόρημα που έγραψε ο Στίβεν Γκάλογουεϊ. Κατά την διάρκεια της Πολιορκίας μετακόμισε στη Βόρεια Ιρλανδία, όπου εργάζεται ως συνθέτης και μαέστρος.

## Βιογραφία
Ο Σμαΐλοβιτς έπαιξε ως μουσικός στην Όπερα του Σαράγεβο, στο Εθνικό Θέατρο και στην Φιλαρμονική Ορχήστρα της πόλης, όπως και στην Συμφωνική Ορχήστρα του τοπικού τηλεοπτικού καναλιού.

Ο Σμαΐλοβιτς έγινε παγκοσμίως διάσημος παίζοντας το όργανό του, κυρίως εκτελώντας το αντάτζιο του Αλμπιόνι σε Ρε ελάσσονα για διάστημα 22 ημερών, στα ερείπια της πλατείας της Αγοράς του Σαράγεβο, η οποία καταστράφηκε από οβίδα, σκοτώνοντας 22 ανθρώπους. Κατάφερε να φυγαδευτεί από το Σαράγεβο το 1993, κατά τη διάρκεια του δεύτερου έτους της πολιορκίας που τελικά διήρκεσε 1.425 ημέρες, από 5 Απριλίου 1992 έως τις 29 Φεβρουαρίου 1996. Συχνά αναγνωρίζεται λανθασμένα ως μέλος του Sarajevo String Quartet, μιας ομάδας μουσικών εγχόρδων,  η οποίο έπαιζε μουσική καθ' όλη τη διάρκεια της πολιορκίας.
[μικρογραφία|Ο Σμαΐλοβιτς παίζει μουσική στη μερικώς κατεστραμμένη Εθνική Βιβλιοθήκη του [Σαράγεβο το 1992]]
Προς τιμήν του Σμαΐλοβιτς, ο συνθέτης Ντέιβιντ Γουάιλντ έγραψε ένα κομμάτι για σόλο τσέλο, το *Ο Τσελίστας του Σαράγεβο*, το οποίο ηχογραφήθηκε από τον Γιο Γιο Μα. Ο μουσικός παραγωγός Πολ Ο΄ Νιλ περιέγραψε τις εμφανίσεις του Σμαΐλοβιτς ως την έμπνευση για το "Christmas Eve/Sarajevo 12/24" των Savatage και της Trans-Siberian Orchestra. Ο λαϊκός τραγουδιστής Τζον Μάκατσον έγραψε επίσης ένα τραγούδι για εκείνον, το "In the Streets of Sarajevo". Ο τραγουδιστής και τραγουδοποιός από την Νότια Αφρική Coenie de Villiers έγραψε ένα τραγούδι στα Αφρικάανς, που ονομάζεται "Die tjeiis van Sarajevo (Ο *Τσελίστας του Σαράγεβο*) ", το οποίο συμπεριλήφθηκε στο άλμπουμ του 2011 Hart van glas (Γυάλινη Καρδιά) το 2011.

Η Καναδή συγγραφέας Ελίζαμπεθ Γουέλμπερν συνεργάστηκε με τον Σμαΐλοβιτς για να γράψει το παιδικό βιβλίο Echoes from the Square (1998). Ένας άλλος Καναδός συγγραφέας, ο Στίβεν Γκάλογουεϊ, βασίστηκε στον χαρακτήρα του Σμαΐλοβιτς στο μυθιστόρημά του, *Ο Τσελίστας του Σαράγεβο*. Στο βιβλίο, ένας ανώνυμος τσελίστας παίζει κάθε μέρα στις 16:00 μ.μ. για 22 ημέρες, πάντα την ίδια ώρα και στο ίδιο μέρος, για να τιμήσει τους 22 ανθρώπους που σκοτώθηκαν από οβίδα στις 26 Μαΐου 1992, ενόσω περίμεναν στην ουρά για ένα καρβέλι ψωμί. Μερικά πράγματα που είναι γραμμένα στο βιβλίο, όπως η ώρα της επίθεσης και η γενική αφήγηση είναι προϊόντα φαντασίας. Ο Σμαΐλοβιτς εξέφρασε δημόσια την οργή του για την έκδοση του βιβλίου, είπε, "Κλέβουν το όνομά μου και την ταυτότητά μου", και πρόσθεσε ότι θα κινηθεί νομικά και ότι αναμένει μια συγνώμη από τον συγγραφέα. Το 2012, πραγματοποιήθηκε μια συνάντηση μεταξύ εκείνου και του Γκάλογουεϊ, όπου κατά τη διάρκεια της οποίας ο τελευταίος διαβεβαίωσε ότι δεν ήθελε να κάνει κακό στην αφήγηση μιας φανταστικής αναπαράστασης των γεγονότων.

Ο Σμαΐλοβιτς δραπέτευσε από το Σαράγεβο στα τέλη του 1993 και από τότε έχει συμμετάσχει σε πολυάριθμα μουσικά έργα ως συνθέτης και μαέστρος. Σήμερα ζει στο Γουόρενποιντ της Βόρειας Ιρλανδίας.

## Παραπομπές


## Εξωτερικοί σύνδεσμοι
* Άρθρο στην εφημερίδα Τάιμς - "A musician who risked his life playing a lament for 22 massacre victims is incensed by a novel capitalising on his act"
* 

Κατηγορία:Σερβοβόσνιοι